Diari Oficial de la Generalitat Valenciana


Sumari del DOGV 6814, del 09-07-2012 (2012/6557)

RESOLUCIÓ de 20 de juny de 2012, del director general de Treball, Cooperativisme i Economia Social, que actua per delegació de la consellera d'Educació, Formació i Ocupació, per la qual es convoquen incentius econòmics per a la promoció, foment i difusió de l'economia social l'any 2012, es publiquen les línies de crèdit i l'import global màxim destinat a finançar-los i s'establixen els terminis d'admissió de sol·licituds.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6814

Data del DOGV
:   09-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6557


Data del document
:   20-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juny de 2012, del director general de Treball, Cooperativisme i Economia Social, que actua per delegació de la consellera d'Educació, Formació i Ocupació, per la qual es convoquen incentius econòmics per a la promoció, foment i difusió de l'economia social l'any 2012, es publiquen les línies de crèdit i l'import global màxim destinat a finançar-los i s'establixen els terminis d'admissió de sol·licituds. [2012/6557]  
Mitjançant l'Orde 24/2010, de 4 de juny (DOCV 6294, de 22 de juny de 2010), de la Conselleria d'Economia, Hisenda i Ocupació, es van aprovar les bases reguladores per a la concessió d'ajudes destinades a la promoció, foment i difusió de l'economia social en la Comunitat Valenciana, a través d'activitats dutes a terme per entitats associatives o representatives de cooperatives, societats laborals i mutualitats de previsió social, i es van convocar per a l'exercici 2010, en compliment del mandat de l'article 129.2 de la Constitució Espanyola, del que disposen els articles 49.1.21 i 80.4 de l'Estatut d'Autonomia de la Comunitat Valenciana i del que establix l'Orde TAS/3501/2005.  
  
En la disposició final primera de l'esmentada orde es conté, per als exercicis successius en què es troben vigents les bases aprovades per esta, una delegació de la facultat de dictar la resolució de convocatòria anual de les corresponents ajudes a favor del titular de la direcció general competent en matèria d'economia social, la resolució del qual expressarà, també, les línies de crèdit que hagen de finançar-les i l'import global màxim que, de conformitat amb el que dispose la corresponent llei de pressupostos de cada exercici, es destinarà a la concessió de les ajudes previstes en estes bases, així com els terminis per a presentar les corresponents sol·licituds d'ajudes.  
En l'annex de transferències de la Llei 10/2011, de 27 de desembre, de Pressupostos de la Generalitat per a l'Exercici 2012 (DOCV 6682, de 30 de desembre de 2011), hi ha crèdit adequat i suficient per a atendre la present convocatòria, amb càrrec a l'aplicació pressupostària 57.66.40.957.93.2 línia T5266000 «Programa de suport a l'economia social».  
En virtut d'això, en exercici de la mencionada facultat delegada, en compliment del que preceptuen els articles 9 i 17 de la Llei 38/2003, General de Subvencions, i fent ús de les facultats que conferixen a la consellera l'article 28 de la Llei 5/1983, del Consell, i l'article 47 de la Llei d'Hisenda Pública de la Generalitat Valenciana, i el que establix el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
Primer. Convocatòria d'ajudes per a l'exercici 2012 i dotació econòmica  
Per a l'exercici 2012, i de conformitat amb el que establix la Llei 10/2011, de 27 de desembre, de Pressupostos de la Generalitat per a l'Exercici 2012 (DOCV 6682, de 30 de desembre de 2011), es convoquen ajudes en forma de subvencions, destinades a la promoció, foment i difusió de l'economia social en la Comunitat Valenciana, regulades en les bases aprovades per mitjà de l'Orde 24/2010, de 4 de juny, de la Conselleria d'Economia, Hisenda i Ocupació, que es finançaran amb càrrec a la secció 09, programa 315.10, Condicions de Treball, Cooperativisme i Economia Social, capítol IV, línia T5266000 i imports que a continuació s'indiquen:  
1. Les ajudes per a les activitats a què es referix la base 14.1, es finançaran amb càrrec al capítol IV, codi línia T5266000, amb un import global màxim de 150.000 euros, corresponents a fons propis no condicionats de la Generalitat.  
2. Les ajudes per a les activitats a què es referix la base 14.2, no directament vinculades al foment de l'ocupació, es finançaran amb càrrec al capítol IV, codi línia T5266000, amb un import global màxim de 100.000 euros, corresponents a fons propis, no condicionats, de la Generalitat.  
3. Les ajudes per a les activitats a què es referix la base 14.2, quan estiguen directament vinculades al foment de l'ocupació, es finançaran amb fons procedents del Servici Públic d'Ocupació Estatal, amb càrrec al capítol IV, codi línia T5266000, fins a un import màxim de 118.107 euros.  
4. Les ajudes per als gastos associats a la implementació o manteniment de les xarxes a què es referix la base 14.4, es finançaran amb càrrec al capítol IV, codi línia T5266000, amb un import global màxim de 160.000 euros, fons procedents del Servici Públic d'Ocupació Estatal.  
  
  
Segon. Terminis de sol·licitud  
Per a l'exercici 2012, podran sol·licitar-se les ajudes que es convoquen en el termini d'un mes, comptat des de l'endemà de la publicació de la present resolució en el Diari Oficial de la Comunitat Valenciana.  
  
  
Tercer. Exempció de notificació a la Unió Europea  
De conformitat amb allò que disposa l'article 7.4 del Decret 147/2007, de 7 de setembre, del Consell, es fa constar que el règim d'ajudes de la present resolució de convocatòria no necessita notificar-se a la Comissió Europea, perquè es tracta d'ajudes destinades a entitats que no tenen la consideració d'empreses, ni les ajudes que a les dites entitats es concedisquen a l'empara d'esta convocatòria són susceptibles de contribuir a falsejar la competència, que afecta els intercanvis comercials entre els estats membres.  
  
Quart. Recursos  
Contra esta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar de l'endemà del dia que tinga lloc la seua publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, o bé directament recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que es puga interposar qualsevol altre recurs dels previstos en la legislació vigent.   
  
València, 20 de juny de 2012.- La consellera d'Educació, Formació i Ocupació, p. d. (disposició final primera O. 24/2010, de 4 de juny, DOCV núm. 6294), el director general de Treball, Cooperativisme i Economia Social: Joaquín Vañó Gironés.